**Пасха** (хебрејски: פסח, ***Песах*** — „преминување") — осумдневен празник со кој се слави бегството на Евреите од Египет под водство на Мојсеј. Празникот секогаш се паѓа во пролет, во сабота, на 15-от ден од месецот нисан, според еврејскиот календар.

Маца — обреден леб, симбол на Пасха

Обичаи
------

За време на Пасха симболично се подготвува свечена вечера на која се прераскажуваат моменти од последната вечер пред бегството. Самото собирање околу празничната трпеза се нарекува *седер* (ред, поредок).

На масата се ставаат најубавите садови и прибор, се ставаат свеќи и три парчиња обреден бесквасен леб — *маца*. Затоа овој обред во Библијата се нарекува и „Бесквасници".
Пред главата на семејството се поставува голема чинија, од која не се јаде. На масата се ставаат следните јадења: парче јагнешко месо како симбол на жртвата во чест на богот Јахве; варено јајце, како израз на тагата за штетата во храмот во Ерусалим; горчливи треви, како симбол за горчината на ропството; јаболка, ореви, цимет и вино, кои ја симболизираат глината од која робовите во Египет изработувале тули за изградба; магдонос, целер или зелена салата, потопени во солена вода, што ја симболизира ограничената храна во пустината и пролеаните солзи. Единствениот производ, за кој во тие денови нема место на празничната трпеза е лебот (*хамец*), кој за разлика од *маца* се прави со квасец.

За време на вечерата се врши ритуално миење на рацете и се чита Агада (или Хагада, односно Законот) — талмудска книга која раскажува за ослободувањето на синовите на Израел од 200-годишното египетско ропство.

Вообичаено едно од децата прашува "Зошто оваа ноќ е различна од сите други ноќи?", а таткото му одговара: "Бидејќи бевме робови на египетскиот фараон и Бог не изведе од Египет". За време на празникот се пеат песни, како благодарност до богот Јахве.

Потекло на името
----------------

За значењето на името на празникот постојат различни мислења. Некои припишуваат туѓа етимологија (асирска) од зборот *паса'ху* (добива доверба) или египетска од зборовите *па-с* (сеќавање) и *це-сах* (удар), но ниедна од тие претпоставки не е сигурна. Библијата го поврзува *Песа'х* со глаголот *паса'х*, што значи или да се куца на едната нога, или да се игра ритуален танц околу жртва или пак, во фигуративна смисла, „одминување", „прескокнување", „спасување".

Поврзано
--------

* Песах шени

Наводи
------

1. ↑  Данон, Цадик (2008). *Основни поими на јудаизмот* (PDF). прев. Марија Алексиќ (II. изд.). Скопје: Еврејска заедница во Република Македонија. ISBN 9989-102-14-7.
2. ↑  Исход 12:15-20, Библија на македонски јазик: Стар завет, стр. 78 PDF

Надворешни врски
----------------

|  |  |
| --- | --- |
| Ризница | „Пасха" на Ризницата ? |

* Празници: Песах Архивирано на 12 септември 2015 г. — Еврејска заедница во РМ (македонски)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Еврејски празници и чествувања |
| --- |
|  |
| Еврејски празниции чествувања | 

|  |  |
| --- | --- |
| Шабат | 
* Шабат

 |
|  |
| Големи празници | 
* Рош ашана
* Пост на Годолија
* Десет дена на покајание
* Јом кипур

 |
|  |
| Три празнициза поклонение | 
* Пасха
* Пост на првородениот
* Песах шени

|  |
| --- |
| 
* Шавуот

 |
|  |
| 
* Сукот
* Ошана раба
* Шемини ацерет
* Симхат Тора

 |
|  |
| 
* Јом тов шени шел галујот
* Хол амоед
* Исру хаг

 |

 |
|  |
| 
* Рош ходеш
* Ханука
* Десетти тевет
* Ту бишват
* Пост на Естира
* Пурим
* Пурим катан
* Броење на омерот
* Лаг баомер
* Седумнаесетти тамуз
* Тринеделница
* Деветдневница
* Тиша беав
* Ту беав
* Рош ашана лабеема

 |

 |
|  |
| Државни празниции спомен-денови на Израел | 
* Јом ашоа
* Јом азикарон
* Јом аацмаут
* Ден на Ерусалим

 |
|  |
| Македонски спомен-денови | Ден на депортацијата на македонските Евреи |
|  |
| Етнички празници | 
* Мимуна
* Сехаране
* Сигд

 |
|  |
| Месеци на еврејскиот календар | 
* тишри
* хешван
* кислев
* тевет
* шват
* адар и адар шени
* нисан
* ијар
* сиван
* тамуз
* ав
* елул

 |
|  |
| 
* Портал „Јудаизам"  •  Еврејски празници 2000–2050

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85098533
* GND: 4136393-0
* BNF: cb133189419 (податоци)
* NKC: ph117100

 |

 |